Persesche Golf
De Persesche Golf (Persesch خلیج فارس, Arabesch: الخليج الفارسي) ass en Niewemier vum Indeschen Ozean tëscht der Arabescher Hallefinsel an dem Iran (fréier Persien genannt). En huet eng Uewerfläch vu ronn 233.000  an ass relativ flaach (gréissten Déift: zirka 100 m). En ass duerch d'Strooss vun Hormus mam Golf vum Oman a vun do mam Arabesche Mier, resp. dem Indeschen Ozean verbonnen. D'westlecht Enn vum Golf ass markéiert duerch d'Flossdelta vum Shatt al-Arab (Arvandrud), wou d'Stréim Euphrat an Tigris mënden. Well relaiv wéineg Séisswaasser dra leeft, a relativ vill Waasser verdonst, ass d'Salinitéit (Salzgehalt) mat zirka 4 % iwwerduerchschnëttlech héich.

D'Länner ronderëm de Persesche Golf sinn, dem Auerzär no: Oman, d'Vereenegt Arabesch Emirater, Saudiarabien, Katar, den Inselstaat Bahrain, Kuwait, den Irak an den Iran. D'Géigend ronderëm de Persesche Golf ass wéinst dem héije Pëtrolvirkommes vu grousser geopolitescher Bedeitung a war a rezenter Vergaangenheet den Theater vun dräi sougenannte Golfkricher.

Um Spaweck 

Mierer
Indeschen Ozean